CELEX: 32014D0777
Language: lt
Date: 1415145600000
Title: 2014/777/ES: 2014 m. lapkričio 5 d. Komisijos įgyvendinimo sprendimas dėl žvejybos Mauritanijos išskirtinėje ekonominėje zonoje galimybių perkėlimo iš 8 kategorijos į 7 kategoriją ir jų perskirstymo valstybėms narėms

8.11.2014   
            
            
               LT
            
            
               Europos Sąjungos oficialusis leidinys
            
            
               L 325/24
            
         KOMISIJOS ĮGYVENDINIMO SPRENDIMAS
   2014 m. lapkričio 5 d.
   dėl žvejybos Mauritanijos išskirtinėje ekonominėje zonoje galimybių perkėlimo iš 8 kategorijos į 7 kategoriją ir jų perskirstymo valstybėms narėms
   
      (2014/777/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. rugsėjo 29 d. Tarybos reglamentą (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse (1), ypač į jo 10 straipsnio 4 dalį,
   kadangi:
   
               (1)
            
            
               Tarybos reglamentu (ES) Nr. 1259/2012 (2) valstybėms narėms paskirstomos pagal Europos Sąjungos ir Mauritanijos Islamo Respublikos žvejybos partnerystės susitarimą įgytos žvejybos galimybės;
            
         
               (2)
            
            
               1 straipsnio 1 dalies h punkte nustatyta, kad nepanaudotos 8 kategorijai „Pelaginės žvejybos laivai be šaldytuvų“ priskirtos žvejybos galimybės gali būti perkeltos į 7 kategoriją „Pelaginių rūšių žuvis žvejojantys traleriai-šaldikliai“, taikant tos kategorijos paskirstymo metodą;
            
         
               (3)
            
            
               2014 m. rugpjūčio 28 d. Airija Komisijai patvirtino neišnaudosianti visų jai skirtų 8 kategorijos žvejybos galimybių;
            
         
               (4)
            
            
               yra įvykdytos visos Reglamento (EB) Nr. 1006/2008 10 straipsnyje ir Reglamento (ES) Nr. 1259/2012 1 straipsnio 1 dalies h punkto nuostatose nustatytos neišnaudotų žvejybos galimybių perskirstymo sąlygos,
            
         NUSPRENDĖ:
   Vienintelis straipsnis
   8 kategorijos žvejybos galimybės, visų pirma 15 000 tonų leidžiamo sužvejoti kiekio, taikant Tarybos reglamento (ES) Nr. 1259/2012 1 straipsnio 1 dalies g punkte pateiktą paskirstymo metodą, perkeliamos į 7 kategoriją ir perskirstomos toliau nurodytoms valstybėms narėms laikotarpiu nuo 2014 m. spalio 1 d. iki 2014 m. gruodžio 15 d. – dabartinio protokolo galiojimo pabaigos dienos.
   
               Vokietija
            
            
               810 tonų
            
         
               Prancūzija
            
            
               169 tonos
            
         
               Latvija
            
            
               3 478 tonos
            
         
               Lietuva
            
            
               3 719 tonų
            
         
               Nyderlandai
            
            
               4 038 tonos
            
         
               Lenkija
            
            
               1 685 tonos
            
         
               Jungtinė Karalystė
            
            
               550 tonų
            
         
               Airija
            
            
               551 tona
            
         
      Priimta Briuselyje 2014 m. lapkričio 5 d.
      
         
            Komisijos vardu
         
         
            Pirmininko pavedimu
         
         Lowri EVANS
         
            Jūrų reikalų ir žuvininkystės generalinė direktorė
         
      
   
   
      (1)  OL L 286, 2008 10 29, p. 33.
   
      (2)  2012 m. gruodžio 3 d. Tarybos reglamentas (ES) Nr. 1259/2012 dėl žvejybos galimybių paskirstymo pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, ir kuriuo iš dalies keičiamas Reglamentas (EB) Nr. 1801/2006 (OL L 361, 2012 12 31, p. 87).